શિવસેનાએ આજે ‘સામના’માં તંત્રી લેખમાં ભાજપ પર જોરદાર પ્રહારો કર્યા છે. મુંબઈ બીએમસીની ચૂંટણીનાં પરિણામોમાં સૌથી મોટા પક્ષ તરીકે ઊભરી આવ્યા બાદ શિવસેનાએ જણાવ્યું હતું કે તેમને પરિણામોની કોઈ પરવા નથી. મુખપત્ર ‘સામના’માં શિવસેનાએ જણાવ્યું હતું કે બીએમસીમાં ભાજપની જીત ચોક્કસ થઈ છે, પરંતુ તે અમને હરાવી શકી નથી. મરાઠી અસ્મિતા માટે શિવસેનાની લડાઈ ચાલુ રહેશે અને અમે હાર નહીં માને.